b'\n_START_ARTICLE_\nAirbus A300\n_START_SECTION_\nA300B1\n_START_PARAGRAPH_\nPrototipo versija. Pagaminta 2 vnt. Antrasis A300B1 prototipas apr\xc5\xabpintas dviem General Electric CF6-50A varikliais, i\xc5\xa1vystan\xc4\x8diais 220 kN (kiloniuton\xc5\xb3) trauk\xc4\x85,  1980 m. buvo parduotas Air Alg\xc3\xa9rie aviakompanijai. Laineris talpino 259 keleivius. 1991 metais \xc5\xa1is oro laineris buvo pastatytas Briuselio orouoste ir naudojamas gaistrinink\xc5\xb3 pratyboms. 2003 metais utilizuotas.\n_START_SECTION_\nA300B10\n_START_PARAGRAPH_\nA300B10 (A310) \xe2\x80\x93 trumpesnio fiuzelia\xc5\xbeo variantas. Jame sumontuotas naujos konstrukcijos, didesnio aerodinaminio efektyvumo sparnai, ma\xc5\xbeesn\xc4\x97 uodega. Pilotuoja 2 pilotai. Naudojama skaitmenin\xc4\x97 avionika, kas leido atsisakyti borto in\xc5\xbeinieriaus. Naudojamos standartin\xc4\x97 -200 ir padidinto (iki 9,600 km) skryd\xc5\xbeio nuotolio -300 versijos. Dalis oro laineri\xc5\xb3 naudojami kaip kariniai transportiniai l\xc4\x97ktuvai ar oro tankeriai. _NEWLINE_Buvo u\xc5\xbesakyti 260 vnt. \xc5\xa1io modelio oro laineri\xc5\xb3 (5 i\xc5\xa1 j\xc5\xb3 skirti "Iraq Airways" nebuvo pagaminti).\n_START_SECTION_\nKatastrofos\n_START_PARAGRAPH_\nPer vis\xc4\x85 A300 eksplotavimo istorij\xc4\x85, katastrofas patyr\xc4\x97 25 A300 oro laineriai. J\xc5\xb3 metu \xc5\xbeuvo 1435 \xc5\xbemon\xc4\x97s._NEWLINE_1988 m  liepos  A300B2-203 (EP-IBU) priklausantis \xe2\x80\x9eIran air\xe2\x80\x9c skrisdamas i\xc5\xa1 Bandar-e Abbas, Iranas \xc4\xaf Dubaj\xc5\xb3, vir\xc5\xa1 Persijos \xc4\xaflankos, reisas IR655, buvo numu\xc5\xa1tas raketos, paleistos i\xc5\xa1 amerikie\xc4\x8di\xc5\xb3 raketinio kreiserio \xe2\x80\x9eVincennes\xe2\x80\x9c. \xc5\xbduvo visi 274 keleiviai, tarp j\xc5\xb3 66 vaikai, ir 16 \xc5\xbemoni\xc5\xb3 \xc4\xafgula.'